Sajano-Šušenskaja hüdroelektrijaam on kõige võimsam Venemaal ning üks suuremaid maailmas. Prokuratuuri uurimiskomitee teatel toimus hüdroelektrijaamas transformaatori plahvatus, mille tulemusena purunesid masinasaali seinad ja saal täitus veega. Hakassia erakorraliste olukordade ministeeriumi peavalitsuse asejuhataja Andrei Kljujevi sõnul on teadmata 68 inimese  saatus. Lähedalasuvatele asulatele erakorraliste olukordade ministeeriumi teatel ohtu ei ole ja kedagi evakueerima ei pea. Avarii tõttu katkes hüdroelektrijaama töö, mistõttu seiskusid Sajaanides ja Hakassias asuvad alumiiniumitehased. Langes ka toodang Krasnojarski, Novokuznetski ja Kuznetski tehastes.